
Sprendimo projekto tikslas yra pripažinti netekusiu galios Šiaulių miesto savivaldybės tarybos 2022 m. gruodžio 22 d. sprendimą Nr. T-460 „ Dėl Šiaulių miesto savivaldybės tarybos 2010 m. rugpjūčio 19 d. sprendimo Nr. T-247 „Dėl Šiaulių miesto centrinės dalies transporto ir automobilių stovėjimo teritorijų specialiojo plano patvirtinimo“ pripažinimo netekusiu galios“. 

Šiaulių miesto savivaldybės administracija gavo Valstybinės teritorijų planavimo ir statybos inspekcijos prie Aplinkos ministerijos Teritorijų planavimo valstybinės priežiūros departamento antrojo teritorijų planavimo priežiūros skyriaus 2023-06-22 administracinio sprendimo atitikties teritorijų planavimą reglamentuojančių teisės aktų reikalavimams patikrinimo aktą Nr. TP6-3, kuriuo nurodoma, kad 2022-12-22 sprendimas Nr. T-460 negalėjo būti priimtas, nes savivaldybės institucijoms, priimant sprendimus, susijusius su teritorijų planavimu ir teritorijų planavimo dokumentų įgyvendinimu, privaloma vadovautis Teritorijų planavimo įstatymu ir jo įgyvendinamųjų teisės aktų nuostatomis, o tarybos sprendimo priėmimo metu Teritorijų planavimo įstatymas nenumatė galimybės Specialųjį planą panaikinti jį tvirtinusio subjekto sprendimu (neatlikus teritorijų planavimo proceso procedūrų), nereglamentavo specialiųjų planų naikinimo tvarkos, todėl 2022 m. gruodžio 22 d. Šiaulių miesto savivaldybės tarybos sprendimas Nr. T-460 pažeidžia Teritorijų planavimo įstatymo 30 straipsnio 8 dalį. Akte nurodoma, kad pastaruoju tarybos sprendimu panaikinus Šiaulių miesto centrinės dalies transporto ir automobilių stovėjimo teritorijų specialųjį planą, neteko galios dalis sprendinių, nustatytų 2015-10-18 Šiaulių miesto savivaldybės tarybos sprendimu Nr. T-268 patvirtintu Transporto organizavimo Šiaulių mieste specialiuoju planu, taikomų centrinei ASV zonai, kurioje pagal Transporto specialųjį planą galioja Šiaulių miesto centrinės dalies transporto ir automobilių stovėjimo teritorijų specialiojo plano sprendiniai. Inspekcija pažymėjo, jog įvertinus Transporto organizavimo Šiaulių mieste specialiojo plano parengiamojo etapo dokumentus, juose nurodytus planavimo tikslus ir uždavinius bei išanalizavus sprendinius, konstatuotina, kad Transporto organizavimo Šiaulių mieste specialiojo plano sprendiniai nepakeitė Šiaulių miesto centrinės dalies transporto ir automobilių stovėjimo teritorijų specialiojo plano sprendinių, o tik juos įvertino ir papildė, ir patvirtinus Transporto organizavimo Šiaulių mieste specialųjį planą, Šiaulių miesto centrinės dalies transporto ir automobilių stovėjimo teritorijų specialiojo plano sprendiniai liko galioti. Įvertinus pastarąją aplinkybę, sprendimo projekte nurodoma, kad Šiaulių miesto savivaldybės tarybos 2022 m. gruodžio 22 d. sprendimas Nr. T-460 „Dėl Šiaulių miesto savivaldybės tarybos 2010 m. rugpjūčio 19 d. sprendimo Nr. T-247 „Dėl Šiaulių miesto centrinės dalies transporto ir automobilių stovėjimo teritorijų specialiojo plano patvirtinimo“ pripažinimo netekusiu galios“, pripažįstamas netekusiu galio nuo jo priėmimo momento (ab initio).

Šiaulių miesto savivaldybės tarybos 2022 m. gruodžio 22 d. sprendimą Nr. T-460 „ Dėl Šiaulių miesto savivaldybės tarybos 2010 m. rugpjūčio 19 d. sprendimo Nr. T-247 „Dėl Šiaulių miesto centrinės dalies transporto ir automobilių stovėjimo teritorijų specialiojo plano patvirtinimo“ pripažinimo netekusiu galios“ pripažinti netekusiu galios nuo jo priėmimo momento (ab initio). 
Galimos neigiamos pasekmės priėmus sprendimą.	 Neigiamų pasekmių nebus.
Laukiamos teigiamos pasekmės priėmus sprendimą. Bus išvengta teisminių ginčų.
Sprendimui įgyvendinti reikalingos savivaldybės lėšos. Lėšų nereikės.

Nereikės.
Priėmus sprendimą galiojančių Savivaldybės teisės aktų naikinimas. Kitų teisės aktų naikinti nereikia.
Poreikis sprendimo projektą įvertinti antikorupciniu požiūriu ir pagrindimas. Nėra.
Sprendimo projektą parengė: Šiaulių miesto savivaldybės administracijos Architektūros, urbanistikos ir paveldosaugos skyriaus vyr. specialistė Vita Čėsnaitė, tel. (8 41) 596 302.
Numatomo teisinio reguliavimo poveikio vertinimo rezultatai (jei tokį vertinimą reikia atlikti). Nereikia.

